मेरे ख्याल से हिंदुत्व अब कोई मुद्दा नहीं रहा है। बीजेपी इसे खामखा राजनीतिक मुद्दा बना रही है । आज गुजरात का युवा इतिहास देख रहा है,आज लोगों में जागरूकता आ गई है। 2002 के दंगे आज भी लोगों के ज़ेहन में है। आज पाटीदार समाज भी उस दंगे के ज़ख्म को झेल रहा है। लेकिन अब लोगों को ये साफ पता चल गया है कि कैसे हमे बीजेपी ने हथकंडा बनाया और सत्ता हासिल की। अब कोई समाज बंधा हुआ नहीं रहना चाहता और न ही किसी के बहकावे में आएगा। लेकिन अब गुजरात की जनता जाग गई है। हमको बैसाखी बनाकर मोदी जी एवरेस्ट पर चढ़ गए। लेकिन आज हम सच देख सकते है और इसमें सोशल मीडिया का बहुत बड़ा हाथ है। जिसने सच्चाई को जनता के सामने लाने में अहम भूमिका निभाई है। आज लोग हिंदू-मुस्लिम से ऊपर उठकर सोच रहे हंै, अब सबके सामने सच्चाई आ गई है। आज बीजेपी गो हत्या और हिंदुत्व के नाम पर लोगों को लड़ा रही है। यह कोई जायज़ तरीका है सत्ता में आने का?